Virallinen lehti nro C 177 , 22/06/1999 s. 0026



A4-0122/99 Päätöslauselma eurooppalaisesta opiskelijakortista Euroopan parlamentti, joka - ottaa huomioon EY:n perustamissopimuksen, erityisesti sen 126 ja 127 artiklan (tuleva 149 ja 150 artikla), - ottaa huomioon Lissabonissa 1. kesäkuuta 1987 nuorisokortteja Skotlannissa, Espanjassa, Portugalissa, Alankomaissa, Belgiassa, Ranskassa, Kreikassa ja Luxemburgissa hallinnoivien organisaatioiden välillä tehdyn sopimuksen sekä sen tuloksena luodun EURO< 26-nuorisokortin, - ottaa huomioon 17. helmikuuta 1989 antamansa päätöslauselman eurooppalaisen nuorisokortin tarpeesta ((EYVL C 69, 20.3.1989, s. 213.)), - ottaa huomioon 16. helmikuuta 1990 antamansa päätöslauselman yhteisön koulutus- ja ammattikoulutusohjelmista ((EYVL C 68, 19.3.1990, s. 175.)), - ottaa huomioon 25. tammikuuta 1991 antamansa päätöslauselman eurooppalaisesta ulottuvuudesta yliopistotasolla, erityisesti opiskelijoiden ja opettajien liikkuvuudesta ((EYVL C 48, 25.2.1991, s. 216.)), - ottaa huomioon 14. kesäkuuta 1991 antamansa päätöslauselman yhteisön politiikasta ja sen vaikutuksesta nuoriin ((EYVL C 183, 15.7.1991, s. 469.)), - ottaa huomioon 15. heinäkuuta 1993 antamansa päätöslauselman komission muistiosta, joka koskee korkeakouluopetusta Euroopan yhteisössä ((EYVL C 255, 20.9.1993, s. 161.)), - ottaa huomioon direktiivin 93/96/ETY opiskelijoiden oleskeluoikeudesta ((EYVL L 317, 18.12.1993, s. 59.)), - ottaa huomioon Euroopan yhteisöjen tuomioistuimen 15. maaliskuuta 1994 antaman tuomion (asia C-45/93), joka koski ulkomaalaisten matkailijoiden syrjintää) ((Tuomioistuimen oikeustapauskokoelma 1994, s. I-0911.)), - ottaa huomioon neuvoston 31. maaliskuuta 1995 antaman päätöslauselman yhteistyöstä nuorisotiedotuksen ja nuorisoa koskevien selvitysten alalla ((EYVL C 207, 12.8.1995, s. 5.)), - ottaa huomioon 12. maaliskuuta 1997 antamansa päätöslauselman koulutusta koskevasta komission valkoisesta kirjasta: Opettaminen ja oppiminen: kohti kognitiivista yhteiskuntaa (KOM(95)0590 - C4-0597/95) ((EYVL C 115, 14.4.1997, s. 85.)), - ottaa huomioon 14. toukokuuta 1997 antamansa päätöslauselman komission vihreästä kirjasta: Koulutus - ammattikoulutus - tutkimus: kansainvälisen liikkuvuuden esteet (KOM(96)0462 - C4-0580/96) ((EYVL C 167, 2.6.1997, s. 94.)), - ottaa huomioon 26. kesäkuuta 1997 antamansa päätöslauselman komission tiedonannosta neuvostolle, Euroopan parlamentille, talous- ja sosiaalikomitealle ja alueiden komitealle: Oppiminen tietoyhteiskunnassa - Koulutusta koskevan eurooppalaisen aloitteen toimintasuunnitelma (1996 - 1998) (KOM(96)0471 - C4-0528/96) ((EYVL C 222, 21.7.1997, s. 48.)), - ottaa huomioon EU:n nuorisoasioista vastaavien ministerien neuvoston 28. lokakuuta 1997 antamat päätelmät, - ottaa huomioon 20. heinäkuuta 1998 tehdyn Euroopan parlamentin ja neuvoston päätöksen N:o 1686/98/EY yhteisön «Nuorten eurooppalainen vapaaehtoistyö» -toimintaohjelmasta ((EYVL L 214, 31.7.1998, s. 1.)), - ottaa huomioon 21. joulukuuta 1998 tehdyn Euroopan parlamentin ja neuvoston päätöksen 51//99/EY vuorottelu- ja erityisesti oppisopimuskoulutusta koskevien eurooppalaisten koulutusjaksojen edistämisestä ((EYVL L 17, 22.1.1999, s. 45.)), - ottaa huomioon 13. toukokuuta 1998 antamansa päätöslauselman komission tiedonannosta neuvostolle, Euroopan parlamentille, talous- ja sosiaalikomitealle ja alueiden komitealle - Tietojen ja taitojen Eurooppaan (KOM(97)0563 - C4-0649/97) ((EYVL C 167, 1.6.1998, s. 136.)), - ottaa huomioon 15. ja 16. kesäkuuta 1998 kokoontuneen Cardiffin Eurooppa-neuvoston päätelmät, - ottaa huomioon ehdotuksen Euroopan parlamentin ja neuvoston päätökseksi yhteisön nuoriso-toimintaohjelmasta ((EYVL C 311, 10.10.1998, s. 6.)), - ottaa huomioon ehdotuksen Euroopan parlamentin ja neuvoston päätökseksi yhteisön koulutusalan Sokrates-toimintaohjelman toisesta vaiheesta ((EYVL C 314, 13.10.1998, s. 5.)), - ottaa huomioon ehdotuksen neuvoston päätökseksi yhteisön ammatillista koulutusta koskevan Leonardo da Vinci -toimintaohjelman toisesta vaiheesta ((EYVL C 309, 9.10.1998, s. 9.)), - ottaa huomioon tulossa olevan komission ehdotuksen opiskelijoiden liikkuvuutta Euroopan yhteisössä koskeviksi säännöiksi, - ottaa huomioon työjärjestyksensä 148 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön (A4-0122/99), A. katsoo, että parhaillaan rakennetaan kansalaisten Eurooppaa ja nuoret ovat mukana tässä prosessissa innokkaammin kuin muiden ikäryhmien edustajat, B. katsoo, että yksi yhteisön päätavoitteista on Euroopan kansojen vielä tiiviimpi yhteenliittyminen, ja näin ollen sen tulee edistää eri jäsenvaltioiden kansalaisten välisen keskinäisen yhteydenpidon ja ymmärryksen lisäämistä sekä samalla kasvattaa yhteisöulottuvuuden henkilökohtaista tiedostamista, C. katsoo, että henkilöiden liikkuvuus on Euroopan yhteisön henkilöresursseihin kohdistamien investointien ratkaisevan tärkeä elementti, D. katsoo, että opiskelijoiden liikkuvuuden lisääminen on erittäin tärkeää, mikäli halutaan tuottaa pätevämpiä ihmisiä, joilla on kokemusta opiskelusta, elämisestä ja työskentelystä muissa jäsenvaltiossa, E. katsoo, että opiskeluun käytetty aika on yhtä lailla elämänvaihe kuin akateeminen kokemus, että tässä elämänvaiheessa ihmiset ovat yleensä avoimempia uusille kokemuksille sekä ideoille, ja että tämä vaihe vaikuttaa siihen, minkälaisia yksilöitä heistä muovautuu, F. ottaa huomioon, että nykyisissä, tulevissa ja jo toteutetuissa EU:n koulutus-, nuoriso- ja ammattikoulutusohjelmissa, varsinkin Erasmus-, Nuorten eurooppalainen vapaaehtoistyö-, Leonardo da Vinci ja Nuorten Eurooppa -ohjelmissa, on aktiivisesti pyritty kannustamaan nuoria ja opiskelijoita liikkuvuuteen, G. ottaa huomioon, että parlamentin aiemmin antamissa päätöslauselmissa on pyydetty ottamaan käyttöön nuorisokortti, joka oikeuttaisi nuoret saamaan etuja, jotka helpottavat kulttuuripalvelujen käyttöä ja edistävät heidän liikkuvuuttaan koko yhteisössä, H. katsoo, että tasavertaisuuden tulisi liittyä koulutukseen erottamattomasti ja että kulttuurihyödykkeiden yleisempi ja tasavertaisempi käyttö ovat tärkeä ulottuvuus pyrittäessä tarjoamaan kansalaisille yhtäläiset mahdollisuudet, I. ottaa huomioon, että käytössä on jo useita opiskelijoille ja/tai nuorille myönnettäviä, erilaisia etuja tarjoavia kortteja ja todistuksia kautta koko Euroopan yhteisön, mutta virallista Euroopan unionin opiskelijakorttia ei ole olemassa, J. ottaa huomioon, että vieläkään ei aina kunnioiteta haltijansa opiskelija-aseman vahvistavien kansallisten tai alueellisten korttien tai todistusten vastavuoroisen tunnustamisen periaatetta fyysisen liikkuvuuden tai kulttuuripalvelujen käytön edistämiseksi; 1. Pyytää komissiota suorittamaan toteutettavuustutkimuksen mahdollisuudesta ottaa käyttöön Euroopan unionin opiskelijakortti ja muista vaihtoehdoista kuten virallisen Euroopan unionin logon käytöstä kansallisen viranomaisen myöntämissä opiskelijakorteissa näiden korttien vastavuoroisen tunnustamisen edistämiseksi; 2. Pyytää jäsenvaltioita ja komissiota edelleen toteuttamaan tarkoituksenmukaisia toimia varmistaakseen, että liikkuvuuden esteet poistetaan kaikilta opiskelijoilta; 3. Pyytää komissiota tutkimaan, kuinka Euroopan unionin opiskelijakorttia voidaan hyödyntää erityisellä tavalla ottamalla käyttöön alennuksia siellä missä tämä on mahdollista, jotta lisättäisiin osallistumista sellaiseen kulttuuritoimintaan ja laajennettaisiin sellaisten palvelujen käyttömahdollisuutta, joita Euroopan unioni rahoittaa; 4. Suosittelee, että tiedotusvälineiden ja Internetin kautta järjestettäisiin, erityisesti www-sivujen perustamisen kautta, tiedotuskampanjoita siitä, millä tavoin kortti voidaan hankkia ja missä sillä voi saada alennuksia kussakin jäsenvaltiossa; suosittelee, että tällaisiin kampanjoihin sisällytetään vaihto-ohjelmista ja kansalaisten oikeuksista tiedottaminen ja että ne toteutetaan tiiviissä yhteistyössä nykyisten korttien myöntämisestä vastaavien kansallisten alue- ja paikallisviranomaisten kanssa; 5. Kehottaa puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.